Mislim da sami krojimo sudbinu.
Morate imati viziju
i ako je slijedite, događaju se čuda.
Dakle, upravo je takav moj život.
Vidio sam vrhunac bodybuildinga. Uspeo sam se na njega.
Onda sam vidio drugi vrh. Glavni junak.
Filmska zvijezda.
To me podsjeća na slavnog alpinista Edmunda Hillaryja
koji se prvi popeo na Mount Everest.
Novinari su pitali
o čemu je razmišljao kad se ogledao
na tom vrhuncu.
Rekao je: „Odjednom sam vidio još jedan vrhunac
u daljini.
I počeo sam planirati rutu.
Kako da dođem do tog vrha?”
Godine 1969. saznali smo da traže glumca za ulogu Herkula.
Ajme. Ovo mi je prilika da postanem novi Reg Park.
Nisam bio spreman. Nisam razumio pola scenarija.
Možda ima i nekih prednosti, ali ne bi ti se dolje svidjelo.
Neka sam prosudim.
Dosta mi je uvijek istih lica,
uvijek istih stvari.
Nikad nisam učio glumu.
Nijedan čovjek nije jači od Herkula.
-Ja sam Herkul. -Rekao si mi.
Nijedan smrtnik nije mu ravan.
Sinkronizirali su me. Natucao sam engleski.
Rekli su mi da Amerikanci žele čuti da njihovi idoli zvuče kao John Wayne,
ne kao ja.
Prekrstili su me
iz Arnolda Schwarzeneggera u Arnolda Stronga.
Film je izašao
i uopće nije postao hit.
Pet godina nije bilo ponude
ni za što.
Morao sam naučiti mnogo toga,
svladati zapreke, uključujući onu najveću,
kad svi kažu: „Ne, to je nemoguće.”
Zašto niste odustali?
Pa u mojoj viziji nije bilo govora o odustajanju.
U viziji sam se uspeo na planinu.
Conane! Što je najbolje u životu?
Zgromiti neprijatelje. Natjerati ih u bijeg.
I čuti jauke njihovih žena.
Njegovo je umijeće proizlazilo
iz originalnog pristupa svemu što radi.
Nije se radilo samo o popularnosti. Radio je to cool.
Najnevjerojatnija američka priča o uspjehu koju znam.
Poticali smo se.
Htio sam ga gurnuti.
Nažalost, nisam našao liticu pa sam ga morao prihvatiti.
Hasta la vista, dušo.
On nije šuplja verzija onoga što zamišljate.
Lako ga je popljuvati kao olinjalu akcijsku zvijezdu,
ali on je mnogo više.
2. DIO: GLUMAC
Noodle.
Dođi.
Možeš čitati sa mnom.
Kralj u dvorcu.
Tipična rečenica za mene, ha?
Točno.
Opa. Na ovom mjestu ćemo provaliti.
Čudna je to prilagodba, prelazak s bodybuildinga na glumu.
SRETNA GODIŠNJICA I ZDRAVO
Ja sam Rico!
O, da.
Gdje ćemo?
Molim?
Ovdje ili u spavaćoj sobi?
Aha. Ovdje.
U 70-ima agenti i menadžeri i direktori studija…
Vrlo su mi jasno rekli: „Itekako si prevelik.
Previše si mišićav. To sada ne prolazi.
Zaboravi na to mišićavo tijelo od 110 kg.
ULICE SAN FRANCISCA
Hej!
Misliš da sam smiješan? Smiješan sam ti!
Moraš priznati,
kad to činiš, izgledaš kao veliki majmun.
Prestani!
Nastavimo.
Poradimo na supstanciji, na glumačkoj vještini.
Kucnut će tvoj trenutak.
Dotad sam se povukao iz bodybuildinga.
Moj prijatelj Charles Gaines napisao je roman Ostani gladan.
Htjeli su ga adaptirati u scenarij.
Roman je napisan za bodibildera.
Osjećao sam se na pravom mjestu u pravo vrijeme.
U romanu definiram što znači ostati gladan.
Nikad nisi zadovoljan svojim položajem.
Čim je Arnold čuo tu frazu, poistovjetio se s njom.
To mu je bio kredo. Tako je živio.
Bez obzira na silne uspjehe, uvijek želi nešto više.
Bob Rafelson ga je kupio da snimi film.
Zajedno smo napisali scenarij.
Za ulogu Joea Santa
morao si biti uvjerljiv kao sjajan bodibilder.
Rekao sam: „Gle, samo jedan tip odgovara za tu ulogu,
a to je Arnold Schwarzenegger.”
Bob je rekao: „Neće upaliti. Treba mu fonetičar.
I dalje ima prejak naglasak.”
Arnold si je zacrtao da će uvjeriti Boba
kako je pravi izbor za tu ulogu.
Bob Rafelson snimio je Pet lakih komada i Gole u sedlu.
Snimio je mnogo poznatih filmova. Bio je jako tražen redatelj.
Nije mi jamčio ulogu.
Rekao je da za koji mjeseci odradimo probno snimanje.
„Dotad idi na tečaj glume.”
Nazvao me Bob Rafelson.
Rekao je da ima glumca
koji nikad prije nije imao dramsku ulogu.
„Bi li radio s njim?”
Prvih šest tjedana
saznao sam sve što sam mogao o Arnoldovu životu.
„Pričaj mi o svom ocu.
Pričaj mi o majci.
Reci mi kako je izgledalo odrastanje u Austriji.
Nemoj samo govoriti. Zanima me što pritom doživljavaš.
Kako se osjećaš?”
Shvatio sam da u meni nešto nedostaje.
Toliko sam se štitio da unutra nema emocija.
Ili su ondje skrivene i moraju ih izvući
kako bih bio dobar glumac.
Čim mi emocije zasmetaju na treningu, Isključim ih.
Moram poslati poruku umu da im dopuštam da izađu.
Kad sam otišao u ured Boba Rafelsona,
usred prizora Bob je rekao: „Prošli su me trnci.
Naježio sam se.
Upao si.”
OSTANI GLADAN
Uz pomoć Jeffa Bridgesa i Sally Field
i uz njihov veliki interes da se istaknem kako bi film uspio,
uvijek su bili spremni za probu sa mnom.
Kad ćeš skinuti tu masku?
Kad radite s profesionalcima, i vi zasjate.
Ne volim kad mi je previše ugodno.
Kad se navikneš, teško se toga odreći.
Radije bih ostao gladan.
Bio sam jako uzbuđen,
ali film neće izaći još neko vrijeme.
Što ćemo sad?
Dva mjeseca poslije G. Butler i Gaines prišli su mi
i rekli da žele snimiti dokumentarac o svijetu bodybuildinga
Bildanje.
To je to. Prva klapa, počinje snimanje.
Uspješniji sam pred publikom.
U ovom slučaju
u ekipi za dokumentarac bilo je deset ljudi,
kamere su bile preda mnom.
Mogao sam uspješnije vježbati.
Bildanje i Arnold zajedno
stvorili su današnji bodybuilding.
To je prvo što je predstavilo bodybuilding
javnosti.
Zbog toga su Arnolda počeli prihvaćati u filmskoj industriji.
To me dovelo do toga da me ljudi ne doživljavaju kao mišićavka
nego kao ličnost.
-Lou, kakve su ti danas šanse? -Izgubit ću. Najbolji si.
-Hvala. -Nema na čemu.
Vuk na brdu nije gladan kao vuk koji se penje na brdo.
-To je istina. -Vidiš?
Nije toliko gladan, ali kad želi hranu, tu je.
Najbolji osjećaj u teretani je nabrijanost.
Jednako mi je kao i kad se seksam s djevojkom
i svršim.
To je isto.
Godina 1977. bila je luda.
Na filmskom festivalu u Cannesu Bildanje je postalo senzacija.
Pratile su nas stotine fotografa. Dočekale su nas ovacije.
Jesam li oženjen? Nisam.
Zašto?
Nitko te godine nije izazvao veću senzaciju od nas.
Kršni klinac izvučen iz austrijskog zaleđa.
Zahvaljujući otvorenosti i duhovitosti zvijezda je filma.
…upoznat će san PR-ovaca Mistera Universea.
-Meni je to previše. -„Previše.” Možeš li ovo?
Družio sam se s Andyjem Warholom, poznatim umjetnicima,
bio na naslovnici časopisa
i u TV emisijama.
Onda je izašao film.
Postalo je još luđe.
Nagrade Zlatni globus.
Dobio sam Zlatni globus za najbolju novu nadu.
Bilo je jasno da nakon toga neću samo glumiti
nego biti glavni glumac u filmovima.
Bit ću zvijezda.
Dodate mi upaljač?
Često ljudi obraćaju pozornost samo na uspjeh.
Zapravo,
uza sav taj veliki uspjeh koji sam doživio, nije išlo glatko.
Snimio sam film Cactus Jack
s Kirkom Douglasom i Ann-Margret.
Bi li mi istrljao leđa?
Idem po drva.
Kad je film izašao, u jednoj je kritici pisalo
da je konj imao bolje izraze lica od Schwarzeneggera.
Bio sam silno frustriran.
Bilo je jako teško naći agenta.
Svi su ponavljali isto.
„Ne možemo te prodati.
Ovo su 70-e.
U trendu je Dustin Hoffman.
U trendu je Al Pacino.
Sve su to sitni dečki. Potpuna suprotnost tebi.”
Srećom, nisam trebao novac.
Joe Weider, nakon što me doveo u Ameriku,
naučio me da su nekretnine ponajbolja investicija.
Kupio sam prvu stambenu zgradu 70-ih, kad je vladala velika inflacija.
Odmah sam znao kakav je to potencijal.
Onda sam počeo kupovati uredske zgrade u Santa Monici.
Postao sam milijunaš u 70-ima prije nego što sam uspio na filmu.
Nisam morao prihvaćati loše uloge, biti karakterni glumac.
„Koji kurac? Ne želim biti karakterni glumac.
Želim biti glavni junak.
Želim biti zvijezda.”
Samo zato što postoje teškoće ili zapreke…
Učinit ću što god je potrebno.
Na kraju ću biti na vrhu s njima.
Rekao sam si:
„Ono što oni nazivaju zaprekom
ja ću pretvoriti u prednost, ne u slabost.”
Chevy!
Jesi li dobro?
Djelomično živ u Teniskom klubu West Side,
evo me na teniskom turniru slavnih Robert F. Kennedy.
Kako me boli.
Ethel Kennedy me nazvala
i rekla: „Bobby Shriver te spomenuo
za teniski turnir Robert F. Kennedy.
Bio bi sjajan.
Imaš pravu zabavljačku osobnost. Bi li došao?”
Rekao sam da nikad nisam držao teniski reket u ruci.
Za sve sam uvijek tražio odobrenje svog PR-ovca,
a on je rekao: „Ethel Kennedy te nazvala? Majko mila.
Idi. Prihvati.”
Prije teniskog turnira održavala se velika zabava.
Svi Kennedyji bili su ondje.
Eunice mi je prišla i rekla: „Zdravo, lijepo što si ovdje.
Inače, ovo je moja kći Maria Shriver.”
Poslije je rekla da sam jako drag njezinog kćeri.
A ja ću: „Kći vam ima krasno dupe.
Moram vam to reći.”
Eunice mi je zahvalila.
Onda se udaljila, kao da se pita: „Koji vrag?”
Glupost. Ne znam zašto sam to rekao.
Bivši Mister Olympian, Mister Universe,
Arnold je sada frustriran,
strgnuo je majicu i spreman je za novu borbu.
Kad smo bili na teniskom turniru, vidio sam da me Maria stalno gleda.
Poslije je prišla s Caroline Kennedy
i počela čavrljati.
Maria je rekla da bih večeras trebao poći s njima u Hyannis Port.
Rekao sam da se moram vratiti u hotel po odjeću.
„Imam samo tenisku odjeću.”
„Jesi lud? Ondje smo svi u kratkim hlačama.”
Otišli smo privatnim zrakoplovom u Hyannis Port.
Otišao sam s njom na plažu i tako smo plivali u oceanu.
Popeli smo se na brod, vozikali se zaljevom.
Eto kako je to ludo bilo.
Poanta je bila da testiraju tog tipa.
Sljedeće jutro, u nedjelju,
svi su uletjeli k meni i pitali jesam li spreman.
„Idemo u crkvu!”
„Kako to mislite? Nemam odjeću.”
U crkvi je Rose Kennedy sjedila sprijeda.
Morao si se dotjerati. Svi su se uredili zbog Rose.
Sjedio sam kao tukac u kratkim hlačama,
tenisicama i majici Bobbyja Shrivera.
Bar sam nosio majicu.
Zbilja sam se zaljubio u Mariju.
Ne zato što je bila Kennedy
nego zbog njezine iznimne osobnosti.
U njoj sam vidio malu buntovnicu.
Htio sam pobjeći iz svog doma, iz Austrije.
I ona je htjela pobjeći.
To je bio početak naše priče.
Iduće sam godine napokon pronašao agenta koji me htio zastupati.
Sve što si mi dao proslijedio sam odvjetniku koji to proučava…
Rekao mi je da imam intervju s Dinom De Laurentiisom.
Taj je tip snimio 500 filmova.
Ima Oscare i Zlatne globuse,
bio je zbilja velika faca.
Otišli smo u njegov ured i prvo što vidim je
sitni tip koji sjedi za golemim stolom.
Kad je ustao, nije postao puno viši i shvatio sam da je zbilja nizak.
Pitao sam zašto mali tip treba tako veliki stol.
Odmah je pošizio.
„Ne mogu ništa s tobom. Imaš naglasak.”
„Smiješno što to kažete jer i vi imate naglasak.
Jedva vas razumijem.”
„Vodite ga odavde.”
Vrata tek što su se zatvorila. Moj agent počne urlati na mene.
„Pogledaj ovo, Arnolde.
Jedna minuta i četrdeset sekundi.
To mi je bio najkraći sastanak u Hollywoodu.
Nisi mogao skratiti jezičinu.”
Te godine
Ed Pressman je kupio prava na Conana
i zaljubio se u mene nakon što je vidio Bildanje.
Smatrao je da imam savršenu ličnost
za Conana.
Zamolio je Dinu De Laurentiisa da producira film.
Dino je odmah rekao: „Ne mogu ga iskoristiti.
On je poput nacista!
Ne sviđa mi se.”
Ed Pressman nije imao pojma o čemu se radi.
Srećom, prije nego što su me izbacili iz projekta
angažirali su redatelja Johna Miliusa.
Rekao je da nisam drag Dinu.
Odgovorio sam da znam.
A on će: „Ne brini se. Riješit ću to.”
John Milius bio je opak tip.
Ide na sastanke s napunjenim pištoljem,
odloži ga kad razgovara s direktorima studija.
Dino nije htio imati posla s njim.
Mislio je da je Milius lud.
Milius kaže da neće snimati film bez Arnolda.
„Bit će Conan.”
CONAN
Snimanje je bilo teško. Milius je bio lud.
Htio je da budeš vani na hladnoći
i smrzavaš se.
Tema filma je patnja.
To mu se jako sviđalo.
Naučio sam biti nemilosrdan.
Dugo nakon što umreš odlučit će jesi li išta valjao.
Sve sam izvodio sam. Nije postojao kaskader s takvim tijelom.
Zato sam sve morao sam.
Kvragu.
Prvi je kadar bio dobar.
Slijedio je drugi pokušaj. Treći, četvrti.
Na kraju sam stvarno krvario.
Uvijek sam se fanatično pripremao.
Bez obzira na broj ponavljanja. Bez obzira na sve.
Ne ideš na set nespreman.
Drugo nećeš ni trebati.
U 5 h sastali bismo se i odradili samurajski trening,
hvatanje, teške mačeve,
kako bih mogao baratati oružjem i razumjeti pokret.
Sati jahanja,
jer sam se htio stopiti s konjem.
Naposljetku je De Laurentiis došao na snimanje.
Uspinje se stubama.
Ravno do mene.
I kaže mi: „Schwarzenegger.
Ti si Conan.”
Okrenuo se… i niza stube.
Sjećam se da je Milius dotrčao k meni, zagrlio me
i rekao: „To! Oduševio si ga!
Čuješ što je rekao?” „Rekao je da sam Conan. Znam.”
„To je najbolji kompliment koji možeš dobiti. Ti si Conan!
Ti si lik.”
Bivši Mister Universe koji je pravi gorostas
nastupa u novom filmu Conan.
-O čemu je film? -To je fantastika.
Pustolovni film koji se događa u zamišljenom dobu.
Arnold Schwarzenegger. Conan le Barbare.
Reklamirao sam film po cijelom svijetu
jer sam htio pokazati da sam sada Arnold glumac,
a ne bodibilder.
Upalilo je jer sam se afirmirao kao međunarodni glumac.
Conan je zaradio 90 milijuna dolara diljem svijeta.
Dokazao sam kritičarima da stranac s naglaskom
i tijelom od 110 kg može postati glavni glumac
i biti uspješan diljem svijeta.
Jebeš ih sve.
Imam ovu kuću više od 25 godina.
Ovo je kombinacija Austrije i Amerike.
Austrijska toplina i američka veličina.
Veliko! Preveliko nije dovoljno veliko.
Tako je to zamišljeno.
Kad sam dolazio ovamo 60-ih i 70-ih,
Amerika je imala problema.
Mansonova ubojstva i prosvjedi protiv rata.
Hipiji su se politički angažirali.
Imigrantu poput mene nije važno ništa od toga.
Ja idem u blještavi grad na brdu.
Da, možda ima mana i grozota, ali ja to ne vidim.
Prijelaz iz jednog svijeta u drugi,
iz bodybuildinga u šoubiznis i glumu.
Moguć je samo u Americi.
Zaljubio sam se u Ameriku jer sam gledao
crno-bijeli film u školi.
Nebodere New Yorka.
Golden Gate Bridge.
Sve je bilo golemo i veliko
i htio sam sudjelovati u tome.
Volim ovu američku glazbu. Volim ovog američkog političara.
Sve je to bila Amerika.
Zatražio sam državljanstvo.
Naravno, morate proći test.
Vježbao sam. Položio sam.
Godine 1983. postao sam građanin.
Dugo sam čekao ovaj trenutak.
Napokon sam američki građanin i osjećam se divno.
Uistinu sam smatrao kako je to velik dar
da postaneš Amerikanac.
Rođen sam u Austriji i time se jako ponosim,
ali nastao sam u Americi.
Ova zemlja treba novu administraciju
kako bi Amerika opet bila velika.
U 80-ima su ljudi nadrasli probleme iz 60-ih i 70-ih.
A onda je izabran Ronald Reagan
koji nije trpio nikakva sranja.
Povratak Amerike.
Svi ste dali snagu, moralnu hrabrost
i, da, duhovnu snagu
koja je izgradila najveću, najslobodniju naciju u povijesti.
Amerika je bila jaka i to je utjecalo na filmove.
Odjednom su ljudi slavili akcijske filmove.
Bilo je važno imati mišićavo tijelo i izgledati kao akcijski junak.
Iskoristili smo što je Reagan postao predsjednik
i što su ljudi govorili: „Da, Amerika se vraća.”
Što se tiče Arnolda,
dojahao je ravno na veliko platno.
Otišao sam na zabavu i upoznao Mikea Medavoya,
vrlo poznatog producenta.
Rekao mi je da imaju sjajan film prepun akcije
koji se zove Terminator.
Oklijevao sam. Ne još jedan tupavi film B produkcije.
Ali scenarij je bio sjajan.
Rekao je da je traže glumca za još jedan lik,
a to je Reese.
Mike Medavoy mi je rekao da su sve uloge podijeljene.
„Sve sam sredio.”
O. J. Simpson i Arnold Schwarzenegger.
Pitao sam: „Koji je koji?” Ta su mi imena zvučala pogrešno.
Nisam se mogao izvući. Morat ću barem vidjeti tog Schwarzeneggera.
Nalazim se s Arnoldom u restoranu Le Dome gdje su se sklapali veliki poslovi.
Arnold je pročitao scenarij, označio ga i počeo govoriti.
Samo sjedim i gledam ga. Kao da se zvuk stišao.
Vidim kako mu svjetlost koja se odražava s prozora
pada na lice kad se vrata otvore.
Razmišljam
kako ima dojmljivo lice.
Tijekom razgovora postalo je jasno da nitko nije bio za to
da O. J. Simpson tumači ulogu Terminatora
jer nije bio uvjerljiv kao stroj za ubijanje.
Da.
Za to vrijeme on govori o Terminatoru. Ne govori o Reeseu.
Rekao sam: „Tko god to bude, mora biti posve različit
od ljudskog bića.”
Način na koji nagazi na motocikl. Način na koji trči i ustaje.
Sve mora biti poput stroja.
Pitao je: „Zašto ti ne bi bio Terminator?
Do kraja razumiješ taj lik. Ti si stroj.”
Rekao sam da ne želim glumiti zlikovce.
„Lik ima samo 26 rečenica.”
Počeo sam se svađati s njim, a on je smireno rekao: „Razmisli.”
Razmišljao sam tri dana, a onda sam ga nazvao
i rekao: „Svaki put kad čitam, sve se više zamišljam
kako igram Terminatora.”
Rekao sam mu da pristajem i počeli smo pripreme.
TERMINATOR
Shvaćao je da mu je upravo to potrebno
kao protuteža golemoj vrijednosti brenda
kao „tijelo”.
Ovdje nije riječ o tijelu. Sve se vrti oko lica.
Bio je to samo još jedan posao.
Nisam mislila da je išta bolji od drugih scenarija koje sam pročitala.
Nisam imala pojma.
Film je bio jako niskobudžetni i svi smo bili novi u tome.
Svakako sam sumnjala.
Prema našoj bahatoj definiciji Arnold je bio pozer.
Bodibilder koji se pretvara da je glumac.
No kako sam bila znatiželjna,
stala sam sa strane i gledala Arnolda.
Terminator je na slobodi.
S njim nema pregovora.
Nema razumnog pristupa.
Ne osjeća sažaljenje
ili kajanje ili strah.
I nipošto neće prestati, nikad,
dok ne umreš.
I uvjerio me.
Tjelesna prisutnost i ukočenost i sve što je unosio u lik.
„Moglo bi upaliti.”
Usred snimanja imamo scenu u policijskoj postaji.
Prijatelj sam Sare Connor.
Mogu li je vidjeti?
Ne, ne možete je vidjeti. Daje izjavu.
Trebao je reći: „Vratit ću se.”
To uopće nije trebao biti važan trenutak.
Doslovno je trebalo značiti da nema problema.
Vratit ću se.
Iz nekog razloga Arnold nije to rekao.
Rekao sam: „Samo reci da ćeš doći poslije. Jednostavno.”
„Jime, zvuči mi smiješno kad kažem da se vraćam.
Zvuči mnogo više poput stroja ako naglasim svaku riječ.
Pitao me jesam li scenarist. Rekao sam da nisam.
„Nemoj mi govoriti kako da pišem, jebote.”
Rekao sam: „Dobro.
Vratit ću se.”
„O, da! Naježio sam se. Fantastično je.”
Vratit ću se.
Imao je pravo.
To je postala najcitiranija rečenica, valjda u povijesti filma.
Sad vidite tko je imao pravo, a tko nije.
PRETPREMIJERE
Od ovakvog filma tražim samo puno akcije, dobro izvedene,
i nekoga za koga mogu navijati.
-Ovaj film nudi oboje. -Bome.
Ima puno akcije, ljudi za koje mariš. I ingeniozni zaplet.
Kad sam izašao s filma, na kraju,
jako sam se zabavio.
Uspjeh na kino-blagajnama ne znači da su kritičari oduševljeni.
To što su ga kritičari Time Magazinea izabrali
među deset najboljih filmova,
bilo je nečuveno.
Izbezumilo je i Jima Camerona.
Odjednom mi je krenulo.
Ali nešto nije bilo u redu.
ULAZ U HOLIDAYLAND DOBRO DOŠLI U HOPE
Uvijek trebam neprijatelja.
U posjetu nekomu?
Ne.
Arnold je '77. izabran za najbolju novu nadu.
„Ozbiljno?”
Osamdesete su bile zanimljive jer definitivni akcijski tip
još se nije formirao.
Dotad je akcija bila automobilska potjera,
kao u Bullittu ili Francuskoj vezi
i film o „intelektu”
i aluzijama i „verbalnim” vratolomijama.
U filmu Rambo važna je bila akcija.
Oslanjao si se na svoje tijelo
da ispričaš priču.
Dijalog nije bio nužan.
Vidio sam priliku jer to nitko drugi nije radio
osim nekog drugog tipa iz Austrije
koji ne treba puno govoriti.
Sly me pretekao u 80-ima
pa sam ga trebao sustići.
Svaki put kad bi izašao s filmom kao što je Rambo II,
morao sam smisliti kako to nadmašiti.
Vaš novi film Komandos naravno da se uspoređuje s Rambom.
Ne možete ih usporediti
jer se moj ne događa u džungli.
A mišići? Kakvi su vaši u usporedbi s g. Stalloneom?
Ja sam osvojio silne titule. Ne moram se braniti.
Arnold je žestoko navaljivao.
Nastalo je nevjerojatno suparništvo, kao Ali i Frazier
ili veliki ratnici koji putuju istim putem.
Bilo je mjesta za jednog.
Imali smo posve drukčiji glumački stil.
Bio je nadmoćan.
Imao je sve odgovore. Imao je tijelo i snagu.
To je bio njegov lik.
Kuc-kuc.
Ja sam se trudio biti tip
koji nije pretjerano nadaren.
Morali su me stalno mlatiti,
dok Arnold nije puno stradao. Mislim si: „Arnolde.
Možeš se boriti protiv zmaja i vratiti s flasterom.”
Bili smo nevjerojatno neprijateljski raspoloženi.
Mislim da trebaš malo željeza u prehrani.
Nismo mogli biti u istoj prostoriji. Razdvajali su nas.
Natjecali smo se oko svega.
Kurvin sine.
Mišićavo i nauljeno tijelo.
Što je?
Tko je opakiji i čvršći?
Rekao je: „Ako ih Stallone ubije 15, ja ću 30.”
Tko rabi veće noževe?
Zadrži se.
Tko rabi veće oružje?
To je raslo dok nismo počeli nositi topove.
Sly i ja bili smo u ratu.
Htio je biti broj jedan.
Nažalost, uspio je.
Bez Stallonea možda ne bih bio motiviran u 80-ima
da snimam takve filmove i da se toliko trudim.
Volim se natjecati.
Moj je život uvijek bio takav.
Kad sam bio klinac,
moj je brat išao u srednju školu u Grazu.
Do busa je bilo pola sata hoda kroz šumu.
Moj se brat bojao mraka.
Bilo je strašno kad se vraćao kući.
Zato sam morao ići
i pobrinuti se da moj brat ne plače na putu kući.
Htio sam dokazati roditeljima da sam najhrabriji.
Htio sam da se ponose mnome
i pokazati da mogu uspjeti.
Godine 1985.
poveo sam Mariju u Austriju,
u Thal.
U svoje rodno selo.
A onda smo otišli na Thalersee, jezero u mom selu.
Mnogo mi je značilo
što je vidjela odakle dolazim i gdje je sve počelo.
Rekao sam joj:
„Čamci su vani. Provozat ću te.”
Kad smo bili nasred jezera, izvukao sam prsten
i zaprosio je.
Iznenađenje mi je uspjelo.
Vjenčali smo se
u istoj crkvi gdje sam upoznao Marijinu baku
Rose Kennedy.
Nikad nisam bio na većem vjenčanju.
Bilo je barem 500 ljudi.
Poznavao sam 10 % njih.
Kako te volim?
Da izbrojim načine.
Volim te
dahom,
osmijesima i suzama
cijelog svog života.
-Ja, Maria… -Ja, Arnold…
-Uzimam tebe, Arnolde… -Tebe, Mariju…
U dobru i zlu, u bolesti i zdravlju,
voljet ću te…
-I poštovati… -Dok živim.
Što sad?
Možete poljubiti mladenku.
Uvijek sam mislio da sam najsretniji gad na svijetu.
Imam golemu sreću što sam uspješan u filmskom poslu
i u privatnom životu.
Malo je onih koji mogu reći da su uspješni u oba područja.
TRUDNOĆA JE NE USPORAVA
Onda sam postao otac,
što je posve drugo iskustvo.
Ljudi često govore o tome, ali uopće ne razumijete
o čemu govore.
Kad se Katherine rodila,
bio sam ondje i suze su mi se slijevale niz obraze.
Preplavile su me emocije
zbog života koji sam upravo stvorio s Marijom.
Shvatiš da je to posve drugi svijet.
Zaprepastio sam se kakvu nam je to veliku radost donijelo.
I to je velika motivacija da nastavite s karijerom.
Ali sad morate razmišljati o tome.
Uvijek mi se sviđalo kad pročitaš citat i pomisliš:
„To sam mogao ja reći.”
Ted Turner: „Rano liježi, rano ustaj, radi krvavo i reklamiraj”
jedan je od tih citata.
Kad sam prvi put naletio na Arnolda,
obojica smo bili na skijanju u Coloradu.
Izlazio je iz kluba Snowmass.
Odjednom je stao i upro prstom u mene:
„Ti si snimio Istjerivače duhova.”
Rekao sam da je to moj film.
Rekao je da bi ih on istjerivao.
To mi je bio pametan način da mi da do znanja:
„Znam raditi komediju. Ne samo akciju.”
Izašli smo na večeru i uhvatio me nespremnog.
Odlično se izražavao
i njegova inteligencija i humor došli su do izražaja.
Rekao sam da ćemo jednog dana snimiti film.
Zatim smo Danny DeVito i ja bili na projekciji u Disneyjevom studiju
i budući da sam ih vidio u razmaku od tjedan dana,
dobio sam ideju da bi mogli biti savršeni par u filmu.
Iz vedra neba nazvao me Ivan Reitman.
Rekao je: „A da ti i Arnold budete braća
u filmu Blizanci?”
Rekao sam: „Ajme, nevjerojatna ideja.”
Bio sam u New Yorku s djecom.
Bio sam ispred hotela, izlazio iz auta
i mučio se s torbama kad sam osjetio ruku na ramenu
koja je zgrabila torbu, mislio sam da je vratar.
Okrenem se, kad ono Schwarzenegger.
„Hej, Danny.” Rekao sam: „Arnolde! Hvala!”
Tako je izgledao prvi susret.
Da bi to zbilja uspjelo,
morali ste vjerovati u istinitost priče, iako je apsurdna.
BLIZANCI
Imam brata?
Da.
Poslali su te u sirotište u Los Angelesu.
Činilo mi se da bi moglo uspjeti
ako bude igrao mnogo naivniji lik, neiskusan u svijetu.
Vjerojatno je poput mene!
Napisali smo to tako,
a moj je posao redatelja da iskoristim sve što mogu
da izložim Arnoldovu nutrinu.
Nisam se htio oslanjati na dojmljive, kratke šale.
Uvijek je mislio da treba izgovoriti rečenicu
tako da je silovito izbaci.
A veliki komičari su što suzdržaniji.
Uvijek sam govorio scenaristima da pišu za mene.
Obećao sam ti da ću te ubiti zadnjeg.
Tako je, Matrixe, jesi.
Lagao sam.
Rečenice po kojima sam poznat… Tako ne govore u komediji.
Morao si napraviti zanimljivu zamjenu,
ma koliko nešto funkcioniralo, morao si se toga riješiti.
Odmah je sve sjelo na mjesto.
Uklopili smo se.
Zovem se Julius i tvoj sam brat blizanac.
Očito!
Čim sam sjeo, pomislio sam da gledam u zrcalo!
Nismo jednojajčani blizanci.
A onda smo zrcalili jedan drugog.
Blizanci su moj prvi film koji je zaradio više od 100 milijuna
u kinima.
MEĐUNARODNA ZARADA $71 088 059
GLOBALNA $183 024 447
Svi imaju taj film na polici.
Na mom bankovnom računu piše da ga svi imaju na polici.
'BLIZANCI' SU SRETNI I BOGATI!
Sreo sam Arnolda na zabavi za Noć vještica.
Odrastao sam u austrijskoj obitelji
i povezali smo se preko skijanja,
bečkih odrezaka i Lederhosena.
Rekao je da počinje puno zarađivati.
„Želim više od nekretnina.
Želim da upravljaš mojim novcem. Bi li pomogao?”
Čekanje je završilo.
Planet Hollywood otvoren je u našem kutku.
Njegov utjecaj sredinom 80-ih do 2000-ih
bio je golem.
Potaknuo je pomamu za cigarama.
Odjednom su cigare bile ludo popularne.
Najveća filmska zvijezda.
Uvijek su ga snimali s cigarom.
Veliki satovi. Nitko nije nosio velike satove.
Hummeri. Arnold je sudjelovao u razvoju prvog komercijalnog Hummera.
Ideja da Amerika prijeđe na veće aute, terence i sve to.
Sve je to dio toga.
To je njegova marka.
Ja sam pastuh. Imam muda.
Pušim cigaru gdje god želim.
Ne moram se skrivati kao vi.
To je Schmäh. Čisti Schmäh.
Sve je sranje.
Da biste prodavali, morate imati Schmäh.
Mogu to prevesti samo kao „sranje”.
U Americi samo kažemo sranje.
Reklamirate film: „Nabrijanost je bolja od svršavanja.”
Sve je to Schmäh.
Uvijek sam volio velika moćna vojna vozila.
Vozim se u Hummeru, onda imam tenk.
U takvom kamionu moraš imati cigaru u ustima
jer onda to ostavlja moćniji dojam.
Obični Schmäh.
TERMINATOR 2: SUDNJI DAN
-Terminator 2. Vratio se. -Tako je.
Kad god snimate nastavak, ne možete ponoviti istu priču.
U Terminatoru 1 bio sam zli stroj
koji je uništio sve na svom putu.
A u drugom dijelu
kažem: „Kunem se…”
Neću nikoga ubiti.
Isprva je Arnold bio čvrsto protiv te ideje.
Arnold i ja htjeli smo razgovarati o scenariju.
Sjeo sam. Vidio sam da nije vedar kao inače.
„Što je bilo? Nije ti se svidjelo.”
Rekao je: „Jime.
Nikog ne ubijem.”
Pođi sa mnom ako želiš živjeti.
„Sad si pozitivac, branitelj, zaštitnik.”
Rekao je: „No dobro. U redu.
Mogu li im pucati u nogu?”
Rekao sam: „Da, pucaj im u nogu. Može?”
Rekao je da to može proći.
-Kojeg vraga radiš? -Preživjet će.
Koji dan prije početka Cameron predloži
da se svi nađemo na večeri.
Linda uđe i skine džemper,
a ja joj gledam ruke.
Vene na bicepsu,
a tek tricepsi.
Sve je bilo poput bodibildera, ali minijaturnog.
Sjećam se silnog ponosa koji sam osjećala
kad sam se pokazala Arnoldu.
Rekao sam: „Ne mogu vjerovati da je gadura
mišićavija od mene.”
Na snimanju filma s Arnoldom potaknuo sam obraćanje glumcima.
Glumci obično žele prenijeti neke uvide
u glumački proces. Arnold kaže: „Pusti to.”
Vidio je
da je pola posla u nastupu u filmu, a pola u promidžbi filma.
Morate se uključiti.
Morate reći: „Evo zašto biste trebali gledati ovaj film.”
Nije važno ako druge zvijezde odbiju
jer su razmažena derišta.
„Ja sam zvijezda. Ne prodajem filmove.
Vi morate prodati film. Ja sam umjetnik.”
Sranje. Sve morate prodati. Ma što radili, morate to prodati.
Film nije zaradio 50 milijuna dolara kao prvi.
Zaradio je više od 200 milijuna dolara. Najviše su Americi.
Arnold Schwarzenegger uništio je konkurenciju.
Zašto želi igrati dobrog kiborga?
Mislim da će doći dan kad će se kandidirati za savezni Senat
i nije si htio upropastiti izglede tumačenjem negativca kao 1984.
To je samo mala teorija, ali moja je.
-Ekskluziva. -Da.
Vjerojatno ne postoji osoba na planetu koja ne zna tko je čovjek iza paravana.
On je najuspješnija svjetska zvijezda.
Imao je premijeru najnovijeg filma. Posljednji akcijski junak.
Molim vas, pozdravite Arnolda Schwarzeneggera.
Kad je izašao Posljednji akcijski junak,
dosegao sam vrhunac nakon Terminatora 2
s najuspješnijim filmom godine.
Diljem svijeta. Ne samo u Americi.
U tom su me trenutku svi htjeli srušiti.
Ne sviđa se svima ludi novi film Arnolda Schwarzeneggera
Posljednji akcijski junak.
Zapravo, neke su kritike bile gadne.
Film je neobično blizak neuspjehu.
Ne mogu vam opisati
koliko sam se uzrujao.
To boli.
Boli. Neugodno je.
Neugodno ti je kad gledaš zaradu.
Sjećam se da sam ga nazvao u subotu ujutro a da nisam pročitao vijesti.
Pitao sam kako ide prodaja.
Rekao je: „Užasno.”
Zvučao je kao da plače u krevetu.
Smatrao je to teškim udarcem svom brendu.
Mislim da ga je to potreslo.
Pitao sam ga što će. On će na to:
„Malo ću biti sam.”
To je jedini put da sam čuo da je potišten.
Nisam htio nikoga vidjeti tjedan dana,
ali moraš ustrajati.
Moja je svekrva to stalno govorila:
„Samo idemo naprijed. Idemo. Pokret.”
Sjajna poruka.
Nakon što je izašao taj film, nazvao me Bobby Shriver.
„Moraš pogledati La Totale!”
Mali francuski film.
Bio je jako zabavan, sjajno snimljen.
A koncept je bio tako svjež i nov.
Nazvao sam Jima Camerona i rekao: „Jime. Moraš pogledati taj film.”
Arnold mi donosi projekt u koji vjeruje. Nikad to nije učinio.
Zabavimo se komedijom.
U tome se već okušao. Ima sjajan smisao za humor.
I to će biti dobar akcijski film.
Rekao je: „Neka bude spektakularno.” Složio sam se.
-Smijem li vidjeti pozivnicu? -Naravno, evo moje pozivnice.
Zazvonio mi je telefon u spavaćoj sobi
i začula sam ovo:
„Bog, Jamie. James Cameron.
Napisao sam film za tebe i Arnolda Schwarzeneggera.”
Zvao je vodoinstalater. Kaže da mora kopati ispod deke.
Stajat će 600 dolara.
-U redu. -Nije u redu. To je iznuda.
Što si mu rekla?
Spavala sam s njim, uštedjela sam nam 100 dolara.
Bravo. Bog, dušo.
Arnold je nevjerojatno velikodušan prema tehničkoj i glumačkoj ekipi.
Vrata su mu otvorena cijeli dan.
Maria je bila ondje. Djeca su bila ondje.
Bilo je krasno.
U izvedbi sam imala odriješene ruke kao nikad u životu.
Hajde, dušo.
Onda je snimanje završilo.
Zazvonio je telefon.
Jim Cameron.
Rekao je da se obratio Arnoldu
i pitao ga
može li staviti moje ime iznad naslova filma.
Toliko se novca troši na vražje odvjetnike i agente
radi najavne špice.
Velik je to posao.
Uza sve njegovo junačenje i ego i sve što ga je pretvorilo u zvijezdu
bio je tako ljubazan da napravi mjesta za mene.
Bio je to jako dirljiv trenutak
i taj mi je film promijenio život.
Poput feniksa nakon Posljednjeg akcijskog junaka
Schwarzenegger se vratio s golemim hitom.
Istinite laži su istinsko zlato. Najgledaniji film.
Opet sam se vratio.
„Vratio se. Kad kaže da će se vratiti, vrati se.”
„VRATIT ĆU SE”
Onda smo snimili Juniora
redatelja Ivana Reitmana.
Bio je uspješan.
I ja ću biti mama.
Sljedeći film Brisač zaradio je više od 100 milijuna.
Što je ubilo dinosaure?
Ledeno doba!
Zatim Batman i Robin.
Sve je bilo krasno.
To je igra.
Život je predstava.
Morate prihvatiti i neuspjehe i uspjehe,
jednostavno je tako.
Bog, slušaj. Što radiš popodne?
Dođi k meni. Moja majka priprema fini Apfelstrudel.
Dobro, nema štrudle s jabukama.
Kad su mi preminuli brat i tata,
u obitelji sam ostao samo ja.
Morao sam promijeniti pristup i voditi više računa o mami.
Godine 1974. došla je na nekoliko tjedana i jako joj se svidjelo.
Počeo sam puno više cijeniti svoju majku,
družiti se s njom i zabavljati se.
Išla je na svako snimanje.
Slikala se na snimanju.
Pravila je fotoalbume, nosila ih kući u Austriju
i tamo se hvalila prijateljima.
Jako se ponosila mnome.
U Austriji postoje dvije stvari o kojima se nikad ne govori.
O financijama, ni s kim,
i o zdravstvenim problemima.
Godine 1977.,
nakon što sam završio snimanje Batmana i Robina,
moja je mama bila kod nas.
Ujutro je ustala, a Maria je rekla: „Arnold je u bolnici.
„Operiraju mu srce.”
Mama je rekla: „Molim?”
Nakon što sam se probudio,
liječnik je sjeo na moj krevet i uhvatio me za ruku.
Rekao je: „Tako mi je žao.
Nije uspjelo.
Jedan zalisak je popustio i počela vam se nakupljati krv u plućima.
Moramo odmah izvesti još jednu operaciju.”
Počeli su me pripremati za drugu operaciju.
Zapitao sam se
koji se vrag događa.
„Nitko mi nije dao anesteziju,
a tip stoji ondje sa skalpelom.”
Liječnik mi je rekao:
„Želimo čekati do zadnjeg trenutka. Ne želim vas izgubiti.”
„Molim?”
Onda su mi dali anesteziju i izgubio sam svijest.
Bilo je neizvjesno.
Opet sam se probudio 16 sati poslije.
Operacija je bila uspješna.
Majka je došla u bolnicu i pošteno me izribala jer joj nisam rekao:
„Kako si mi to mogao učiniti? Majka sam ti.
Trebao bi mi moći sve reći.”
Za nju je to bilo previše.
Godinu poslije primio sam poziv
da je tata posjetila tatu na groblju
i na grobu je umrla.
Tako da…
Moja je majka umrla
od istog problema sa zaliskom koji sam ja imao.
Odbila je operaciju.
Uvijek je govorila: „Ako me Bog želi,
neka me uzme.”
Odmah sam se zapitao: „A što sad?”
Bilo je to toliko duboko u meni da nisam razmišljao o tome
da možda i dalje tražim odobravanje svoje majke.
A za koga sada sve ovo radim?
Sretan ti rođendan
Želim zahvaliti svima što su došli.
Kakva godina za nas.
Ne moram ulaziti u to,
uglavnom, upoznala sam Arnolda dva tjedna nakon što je navršio 30.
Za dva tjedna zajedno ćemo biti 20 godina i…
Što je postignuće.
Vjerujte mi.
Nakon operacije nisam radio godinu dana.
Studiji su počeli zvati mog agenta:
„Mislim da ćemo odgoditi ovaj film”
ili „Mislim da ćemo nanovo promisliti o ovome.”
Došlo je do promjena
i počeo sam gubiti filmove.
Imate akcijsku zvijezdu.
Tip kojeg ne se ne može ubiti na platnu zamalo da nije umro.
Zabrinuo sam se
da će mi karijera zamrijeti.
Znao sam, kod prvog filma koji snimim,
osiguravajuća kuća će biti na snimanju i pratiti svaki kadar
da vidi ima li razlike
između izvedbe nakon operacije srca i nekadašnjih.
Molim te, Bože.
Pomozi mi.
Podaj mi snage.
Tad sam si rekao: „U redu.
Novi je dan.
Samo idemo naprijed.”
Akcija!
OSVETA
Želite kolateral? Evo vam ga.
Nekoć sam bio najveća svjetska filmska zvijezda.
Mogao sam se ušetati u Sony,
Warner Brothers, Universal Studio, Disney, bilo kamo,
i ponudili bi mi film.
Ali nisam to tražio. Tražio sam novi izazov.
Kao u bodybuildingu, postigao sam sve što sam mogao.
Nisam više imao što osvojiti. Stalno se ponavljalo isto.
Učinimo nešto drukčije. Nešto uzbudljivije.
Kad sam upoznao Mariju
i slušao sam sve te razgovore u Hyannis Portu,
uvijek se govorilo o politici i raznim pitanjima,
što me očaravalo.
Kao i ideja da služite narodu.
Marijina majka Eunice otkrila mi je Paraolimpijske igre
i zaljubio sam se u to.
Predsjednik Bush imenovao me
predsjednikom Predsjedničkog vijeća za fizičku spremu i sport.
Shvatio sam koliko je to zabavno.
To! Da!
Bio sam sretniji nego na snimanju.
Sav novac koji sam zaradio omogućila mi je Amerika.
Zašto se sad ne bih zaustavio i vratio dio tog duga?
Tijekom godina
počela se oblikovati nova vizija.
Politika me jako zanima.
Mnogi kažu, prije ili poslije,
da ću nakon filma možda prijeći na politiku.
-Schwarzenegg političar? -Da, točno.
Dok gledamo u budućnost, zašto se stalno spominje
vaš prelazak u politiku?
Dame i gospodo, Arnold Schwarzenegger!
Izgubio sam i zadnju trunku sumnje
da za njega postoje granice.
Povijest mi često ima smisla zbog druženja s Arnoldom
tijekom 40 godina.
Vidjelo se da cijeli život ide prema nečemu
mnogo većem.
Vjerujem da mu je politika bila suđena.
Sve ostalo bilo je zagrijavanje.
Shvatio je da politički sustav ograničava
i probio je ograničenja.
Ovdje smo, dame i gospodo, da počistimo kuću.
Vidite onaj vrh?
Moram ga osvojiti.
Bez obzira na sve,
pokušat ću ga dohvatiti.
Prijevod titlova: Ana Sabljak